Jure Franko

Jure Franko (født 28. mars 1962 i Nova Gorica, Jugoslavia, i dag Slovenia) er en tidligere jugoslavisk alpinist.

Frankos høydepunkt i karrieren kom i sesongen 1983/84, da han oppnådde tre tredjeplasser i verdenscuprenn (en i storslalåm og to i Super-G).

Karrierens høydepunkt var 14. februar 1984 under OL i Sarajevo, da han tok sølv i storslalåm. Etter førsteomgangen lå Franko på fjerdeplass. Men med bestetid i andreomgangen kjørte han seg opp til sølvplass. Dette var Jugoslavias første medalje i vinterlekenes historie. Franko ble nummer fem sammenlagt i verdenscupens storslalåmdel denne sesongen.

Franko la opp etter sesongen 1984/85.

Referanser

Eksterne lenker 
 
 Portrett på IOKs nettsider

Jugoslaviske alpinister
Olympiske sølvmedaljevinnere for Jugoslavia
Deltakere for Jugoslavia under Vinter-OL 1980
Alpinister under Vinter-OL 1980
Medaljevinnere under Vinter-OL 1984
Deltakere for Jugoslavia under Vinter-OL 1984
Alpinister under Vinter-OL 1984
Personer fra Goriska
Fødsler i 1962
Olympiske medaljevinnere i alpint